कोर्ट का आदेश, नाबालिग का अपहरण करने के आरोपी की संपत्ति कुर्क होगी
भास्कर संवाददाता | झुंझुनूं
नाबालिगके अपहरण के मामले में फरार चल रहे आरोपी की संपति कुर्क करने की कार्रवाई शुरू कर दी गई है। पुलिस ने उसके घर पर वारंट चस्पा किया है। पुलिस के मुताबिक 23 नवंबर 2016 को नांद के विशाल कुमार पुत्र महेंद्र नायक चिंटू पुत्र सुरेंद्रसिंह राजपूत के खिलाफ नाबालिग को भगा ले जाने का मामला दर्ज हुआ। रिपोर्ट में बताया कि नाबालिग घर से 70 हजार रुपए भी ले गई।
इस मामले में गांव के मनीष जितेंद्र को भी सहयोगी बताया गया था। पुलिस ने जांच के बाद विजय प्रताप सिंह उर्फ चिंटू को गिरफ्तार कर लिया। वह फिलहाल जेल में है। आरोपी विशाल वारदात के बाद से फरार चल रहा है। पुलिस ने विशाल की चल-अचल संपति संबंधी सरपंच, हल्का पटवारी ग्रामसेवक रिपोर्ट ली। विशिष्ट न्यायाधीश यौन हिंसा से बालकों का संरक्षण अधिनियम न्यायालय झुंझुनूं के कुर्की आदेश पर पुलिस ने शनिवार को वारंट चस्पा कर दिए। थानाधिकारी शंकरलाल छाबा ने बताया कि विशाल के हिस्से की संपति कुर्क की जाएगी।
कुर्की की कार्रवाई करते अधिकारी।
hin_Deva bho_Deva hin_Deva hin_Deva hin_Deva